แอร์มานัส

แอร์มานัส (, ) หรือชื่อเดิม เพกาซัสเอเชีย () เป็นอดีตสายการบินราคาประหยัดสัญชาติคีร์กีซสถาน ที่มีฐานการบินที่ท่าอากาศยานนานาชาติมานัสในบิชเคกch-aviation.com - Air Manas retrieved 26 December 2022 เมื่อเดือนตุลาคม ค.ศ. 2022 มีรายงานว่าสายการบินถูกสั่งระงับการบินเนื่องจากสภาวะการคว่ำบาตรต่อบริษัทผู้ให้เช่าอากาศยานในรัสเซียที่สายการบินเช่าเครื่องบินด้วยอยู่

 ประวัติ 
แอร์มานัสก่อตั้งขึ้นในปี 2006 ที่บิชเคก สายการบินดำเนินเที่ยวบินแรกเมื่อเดือนธันวาคม ค.ศ. 2009 ต่อมาเพกาซัสแอร์ไลน์ สายการบินราคาประหยัดสัญชาติตุรกี ได้เข้าถือหุ้นในแอร์มานัสร้อยละ 49 เมื่อเดือนมิถุนายน ค.ศ. 2012 และเปลี่ยนชื่อสายการบินนี้ใหม่เป็น เพกาซัสเอเชีย โดยเที่ยวบินแรกภายใต้ชื่อใหม่นี้ให้บริการจากบิชเคกไปยังอิสตันบูลเมื่อวันที่ 22 มีนาคม ค.ศ. 2013 ปัจจุบันสายการบินให้บริการเที่ยวบินภายในประเทศระหว่างบิชเคกและออช รวมถึงเที่ยวบินระหว่างประเทศจากคีร์กีซสถานไปยังอินเดีย รัสเซีย ตุรกี และจีน

ความพยายามของรัฐบาลคีร์กีซในการดึงดูดการลงทุนจากต่างประเทศได้ประสบผลสำเร็จ การเยือนของคณะผู้แทนระดับสูงของรัฐบาลทั้งสองฝ่ายได้ผลักดันความสัมพันธ์ทางการค้าทวิภาคีระหว่างตุรกีและคีร์กีซสถานให้แข็งแกร่งยิ่งขึ้น ด้วยเหตุนี้จึงได้มีการก่อตั้งสายการบินสัญชาติคีร์กีซสถานแห่งใหม่ขึ้นในช่วงปลายปี 2011 โดยใช้ชื่อเดิมว่า แอร์มานัส โดยฝ่ายคีร์กีซถือหุ้นร้อยละ 51 และเพกาซัสแอร์ไลน์ที่เป็นพันธมิตรเชิงกุลใหม่ถือหุ้นที่เหลืออีกร้อยละ 49

แอร์มานัสมีศูนย์บริการทางเทคนิคการบินที่ได้รับการจดทะเบียนเป็นของตัวเองสำหรับการบำรุงรักษาเครื่องบิน แอร์มานัส รวมถึงสายการบินทั้งหมดที่มีฐานอยู่ในคีร์กีซสถานถูกบันทึกชื่ออยู่ในรายชื่อสายการบินที่ถูกห้ามในสหภาพยุโรป

 จุดหมายปลายทาง 
ประเทศเมืองท่าอากาศยานหมายเหตุจอร์เจียบาทูมีท่าอากาศยานนานาชาติบาทูมีอินเดียเดลีท่าอากาศยานนานาชาติอินทิรา คานธีมุมไบท่าอากาศยานนานาชาติฉัตรปตี ศิวาจี มหาราชคีร์กีซสถานบิชเคกท่าอากาศยานนานาชาติมานัสออชท่าอากาศยานออชรัสเซียมอสโกท่าอากาศยานนานาชาติโดโมเดโดโวซาอุดีอาระเบียญิดดะฮ์ท่าอากาศยานนานาชาติสมเด็จพระราชาธิบดีอับดุลอะซีซตุรกีอิสตันบูลท่าอากาศยานนานาชาติซาบีฮา เกิคเช็นสหรัฐอาหรับเอมิเรตส์ดูไบท่าอากาศยานนานาชาติดูไบอุซเบกิสถานทาชเคนต์ท่าอากาศยานนานาชาติทาชเคนต์

 ฝูงบิน 

 ฝูงบินสุดท้าย 
ก่อนการเลิกดำเนินงาน แอร์มานัสมีเครื่องบินประจำการในฝูงบินดังนี้:

+ ฝูงบินของแอร์มานัส เครื่องบิน ประจำการ คำสั่งซื้อ ผู้โดยสาร หมายเหตุแอร์บัส เอ220-30013145ถูกจัดเก็บเนื่องจากบริษัทผู้ให้เช่าถูกคว่ำบาตรทางการค้าทั้งหมด13

แอร์มานัสมีอายุฝูงบิน 5.9 ปี

 ฝูงบินในอดีต 
แอร์มานัสเคยให้บริการเครื่องบินดังต่อไปนี้:

+ ฝูงบินของแอร์มานัสในอดีตเครื่องบินจำนวนเริ่มประจำการปลดประจำการหมายเหตุแอร์บัส เอ220-300120212022ถูกจัดเก็บเนื่องจากบริษัทผู้ให้เช่าถูกคว่ำบาตรทางการค้าโบอิง 737-400120152020โบอิง 737-800220152018

 อ้างอิง 

 แหล่งข้อมูลอื่น 

 เว็บไซต์ทางการ
หมวดหมู่:สายการบินต้นทุนต่ำ
หมวดหมู่:สายการบินสัญชาติคีร์กีซสถาน
หมวดหมู่:สายการบินที่ก่อตั้งในปี พ.ศ. 2549